               EURÓPSKA KOMISIA
            V Bruseli7. 4. 2017
            COM(2017) 157 final
            Návrh
            ROZHODNUTIE EURÓPSKEHO PARLAMENTU A RADY
            o mobilizácii Európskeho fondu na prispôsobenie sa globalizácii na základežiadosti z Fínska – EGF/2016/008 FI/Nokia Network Systems

               DÔVODOVÁ SPRÁVA

               KONTEXT NÁVRHU

               1.Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (ďalej len „EGF“), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  1
                (ďalej len „nariadenie o EGF“).

               2.Fínsko 22. novembra 2016 predložilo žiadosť EGF/2016/008 FI/Nokia Network Systems o finančný príspevok z fondu EGF v dôsledku prepúšťania
                  2
                v spoločnosti Nokia Oy (Nokia Network Systems) a troch dodávateľov a nadväzujúcich výrobcov vo Fínsku.

               3.Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené.

               ZHRNUTIE ŽIADOSTI

                        Žiadosť o príspevok z EGF

                        EGF/2016/008 FI/Nokia Network Systems

                        Členský štát

                        Fínsko

                        Dotknutý(-é) región(-y) (úroveň NUTS
                           3
                         2)

                        Helsinki-Uusimaa (Uusimaa) (FI1B),

                        Länsi-Suomi (Pirkanmaa) (FI19)

                        Pohjois- ja Itä-Suomi (Pohjois-Pohjanmaa) (FI1D)

                        Dátum podania žiadosti

                        22. novembra 2016

                        Dátum potvrdenia o prijatí žiadosti

                        22. novembra 2016

                        Dátum žiadosti o dodatočné informácie

                        2. decembra 2016

                        Termín na poskytnutie dodatočných informácií

                        13. januára 2017

                        Termín na dokončenie posúdenia

                        7. apríla 2017

                        Kritérium zásahu

                        článok 4 ods. 1 písm. a) nariadenia o EGF

                        Hlavný podnik

                        Nokia Oy (Nokia Network Systems)

                        Počet dotknutých podnikov

                        4

                        Odvetvie(-a) ekonomickej činnosti

                        (divízia NACE Rev. 2)
                           4

                        Divízia 26 – Výroba počítačov, elektronických a optických výrobkov

                        Počet pobočiek, dodávateľov a nadväzujúcich výrobcov

                        3

                        Referenčné obdobie

                        2. júna 2016 – 2. októbra 2016

                        Počet prepustených pracovníkov počas referenčného obdobia (a)

                        945

                        Počet prepustených pracovníkov pred referenčným obdobím alebo po ňom (b)

                        0

                        Celkový počet prepustených pracovníkov

                        945

                        Celkový počet oprávnených prijímateľov

                        945

                        Celkový počet dotknutých prijímateľov

                        821

                        Počet dotknutých mladých ľudí, ktorí nie sú zamestnaní, ani nie sú v procese vzdelávania alebo odbornej prípravy (NEET)

                        0

                        Rozpočet na personalizované služby (v EUR)

                        4 154 000

                        Rozpočet na využívanie EGF
                           5
                         (v EUR)

                        249 000

                        Celkový rozpočet (v EUR)

                        4 403 000

                        Príspevok z EGF (60 %) (v EUR)

                        2 641 800

               POSÚDENIE ŽIADOSTI

               Postup

               4.Fínsko podalo žiadosť EGF/2016/008 FI/Nokia Network Systems 22. novembra 2016, t. j. do 12 týždňov odo dňa, keď boli splnené kritériá zásahu stanovené v článku 4 nariadenia o EGF. Komisia v ten istý deň potvrdila prijatie žiadosti a 2. decembra 2016 požiadala Fínsko o dodatočné informácie. Tieto dodatočné informácie boli poskytnuté do šiestich týždňov od podania žiadosti. Lehota 12 týždňov od prijatia úplnej žiadosti, v ktorej by Komisia mala dokončiť svoje posúdenie súladu žiadosti s podmienkami na poskytnutie finančného príspevku, uplynie 7. apríla 2017.

               Oprávnenosť žiadosti

               Príslušné podniky a prijímatelia

               5.Žiadosť sa týka 945 pracovníkov prepustených v spoločnosti Nokia Oy a 3 dodávateľov. Hlavný podnik pôsobí v hospodárskom odvetví, ktoré je v rámci klasifikácie NACE Rev. 2 zaradené do divízie 26 (Výroba počítačov, elektronických a optických výrobkov).

               6.Nokia Network Systems je stopercentná dcérska spoločnosť spoločnosti Nokia Oy vo Fínsku. Nokia Network Systems je spoločnosť, ktorá vyrába zariadenia pre dátové siete a komunikácie.

                        Podniky a počet prepustených pracovníkov počas referenčného obdobia

                        Nokia Oy

                        940

                        Lionbridge Oy

                        1

                        Eilakaisla Oy

                        1

                        ManpowerGroup Solutions Oy

                        3

                        Celkový počet podnikov: 4

                        Celkový počet prepustených pracovníkov:

                        945

                        Celkový počet samostatne zárobkovo činných osôb, ktoré ukončili svoju činnosť:

                        0

                        Celkový počet oprávnených pracovníkov a samostatne zárobkovo činných osôb:

                        945

               Kritériá zásahu

               7.Fínsko predložilo žiadosť podľa kritérií zásahu uvedených v článku 4 ods. 1 písm. a) nariadenia o EGF, podľa ktorého je potrebných aspoň 500 pracovníkov, ktorí boli prepustení v referenčnom období štyroch mesiacov v členskom štáte vrátane dodávateľov a nadväzujúcich výrobcov.

               8.Referenčné obdobie pre žiadosť v dĺžke štyroch mesiacov trvalo od 2. júna 2016 do 2. októbra 2016.

               9.Počet prepustených pracovníkov počas referenčného obdobia:

               –940 pracovníkov prepustených v spoločnosti Nokia Oy,

               –5 pracovníkov prepustených v 3 podnikoch dodávateľov a nadväzujúcich výrobcov spoločnosti Nokia Oy.

               Stanovenie počtu prepustených pracovníkov a prípadov ukončenia činnosti

               10.Počet prepustených pracovníkov počas referenčného obdobia bol vypočítaný takto:

               –945 od dátumu individuálnej výpovede zo strany zamestnávateľa, ktorou pracovníka prepúšťa alebo s ním ukončuje pracovný pomer.

               Oprávnení prijímatelia

               11.Celkový počet oprávnených prijímateľov je 945.

               Súvislosť medzi prepúšťaním a vážnymi zmenami v štruktúre svetového obchodu v dôsledku globalizácie, ktorou sa zaoberá nariadenie Európskeho parlamentu a Rady (ES) č. 546/2009

               12.Na dôkaz súvislosti medzi prepúšťaním a vážnymi zmenami v štruktúre svetového obchodu v dôsledku globalizácie, ktorou sa zaoberá nariadenie Európskeho parlamentu a Rady (ES) č. 546/2009, Fínsko uvádza, že odvetvie IKT patrí k odvetviam, ktoré najcitlivejšie reagujú na zmeny celosvetového hospodárstva, a to v dôsledku tvrdej hospodárskej súťaže, rýchleho tempa technologického pokroku, ako aj inovácií, fúzií, akvizícií a využívania externých zdrojov.

               13.Využívanie externých zdrojov pri výrobe komponentov a pri výrobných procesoch vo všeobecnosti je v odvetví IKT odpoveďou európskych výrobcov na rastúcu potrebu získania konkurenčnej výhody v rýchlo sa meniacej konkurencii, najmä z východnej Ázie.

               14.Konkurenti z východnej Ázie využívali až doteraz ako svoju konkurenčnú výhodu nízke marže. Teraz však svoje zisky investujú do výskumu a vývoja. Konkurenti z východnej Ázie agresívne vstupujú na trh a tlačia európske spoločnosti do ešte zložitejšej pozície.

               15.Uvedené priemyselné odvetvie je postihnuté klesajúcimi cenami a nižším dopytom zo strany telekomunikačných operátorov. Ani to však nezastavilo čínske firmy od pokračujúceho prieniku na trhy v Európe
                  6
               .

               16.Životný cyklus výrobkov a príslušných softvérových riešení je veľmi krátky. Know-how v oblasti výrobkov a/alebo softvéru a vzdelanie potrebné v danom odbore veľmi rýchlo zastarávajú.

               17.Konkurencia medzi zamestnancami v rámci EÚ i mimo nej je intenzívna. Zamestnanci v európskom sektore IKT starnú a sú menej vzdelaní ako zamestnanci v Amerike a Ázii. Fínski odborníci v oblasti IKT čelia v porovnaní s ostatnými odvetviami narastajúcej globálnej konkurencii.

               18.V odvetví výroby počítačov, elektronických a optických výrobkov bolo doteraz podaných 15 žiadostí o finančný príspevok z fondu EGF, pričom 12 z nich súviselo s globalizáciou v oblasti obchodu a 3 s celosvetovou finančnou a hospodárskou krízou. Tri z uvedených 15 žiadostí podalo Fínsko
                  7
               .

               Udalosti, ktoré viedli k prepúšťaniu a ukončeniu činnosti

               19.Fínske odvetvie IKT sa dá za posledné dva roky charakterizovať ako odvetvie s vysokým počtom novoprijatých zamestnancov a zároveň aj významnou mierou hromadného prepúšťania. Vyznačuje sa výrazným tlakom na udržanie konkurencieschopnosti výrobkov.

               20.Odvetvie IT sietí zaznamenalo v posledných rokoch určité významné trendy. Čoraz potrebnejšia je efektivita a širší rozsah služieb.

               21.V roku 2008 bolo v odvetví technológie evidovaných v priemere 326 000 zamestnancov. Do roku 2015 bolo v tomto odvetví zamestnaných 289 000 ľudí
                  8
               . V rámci odvetvia stúpol počet ľudí zamestnaných v odvetví IKT z 52 000 (v roku 2008) na 60 000 (v roku 2015). Počas tohto obdobia viaceré pracovné pozície v IKT zanikli, vytvorilo sa však mnoho ďalších.

               22.V posledných rokoch založila Nokia Oy spoločný podnik so Siemensom v oblasti sieťových technológií, schválila predaj časti svojich podnikov Microsoftu a zlúčila sa s Alcatelom, aby mohla konkurovať väčším súperom v odvetví sieťovej komunikácie. V roku 2016 oznámila Nokia Oy znižovanie počtu zamestnancov. Do konca roku 2018 plánuje Nokia Oy dosiahnuť zníženie ročných prevádzkových nákladov o 900 miliónov EUR. Nokia zároveň podnikla kroky na presun zdrojov k technológiám budúcnosti.

               23.Celosvetový transformačný program Nokie Oy vrátane znižovania počtu zamestnancov je potrebný na to, aby mohla táto spoločnosť konkurovať súperom z východnej Ázie. Predpokladá sa, že súvisiace znižovanie počtu zamestnancov bude ukončené koncom roku 2018.

               24.Zamestnanci prepustení v roku 2016 spoločnosťou Nokia Oy majú vysokú (40 %) a stredne vysokú (60 %) kvalifikáciu. Boli zamestnaní v oblasti programovania a dizajnu.

               Očakávané účinky prepúšťania na miestne, regionálne a celoštátne hospodárstvo a zamestnanosť

               Uusimaa

               25.V regióne Uusimaa sa všeobecné ekonomické podmienky v hlavných odvetviach zhoršujú a priemyselné odvetvia počas uplynulých troch mesiacov znižovali stavy zamestnancov
                  9
               . Celkový obrat z predaja v prípade spoločností v informačnom a komunikačnom odvetví poklesol v prvom štvrťroku 2016 o 2,5 percenta
                  10
               .

               26.Rozsiahle znižovanie počtu zamestnancov v mestách Espoo, Helsinki a Vantaa v priebehu rokov 2012 – 2016 sa týkalo predovšetkým priemyselných odvetví elektroniky a softvéru (v uvedenom období bolo prepustených 6 000 zamestnancov). Stavy zamestnancov znižovali aj menšie podniky a subdodávatelia.

               27.Nokia Oy je najväčšou spoločnosťou v odvetví IKT vo Fínsku. V roku 2014 bolo v regióne Uusimaa v odvetví IKT otvorených 730 nových a zatvorených 759 spoločností. V tom istom roku pôsobilo v regióne Uusimaa v odvetví IKT 7 114 podnikov (čiže 51 % z celkového počtu v celej krajine).

               28.Zamestnanci prepustení spoločnosťou Nokia Oy majú prevažne vysokú a stredne vysokú kvalifikáciu, polovica z nich má viac než 50 rokov. Pôsobia v oblasti programovania a dizajnu. Ich profesionálne zručnosti sú v mnohých prípadoch zastarané.

               29.Situácia v Uusimaa je zložitá pre vysokokvalifikovaných inžinierov a pre zamestnancov nad 50 rokov.

               30.Miera nezamestnanosti ľudí s vysokou kvalifikáciou je celkovo vysoká
                  11
                a nejde výlučne len o zamestnancov s technickým vzdelaním. V štatistikách nezamestnanosti v regióne Uusimaa figurujú aj administratívni pracovníci, účtovníci a mzdoví účtovníci.

               Pirkanmaa

               31.Z hľadiska celkového obratu je v regióne Pirkanmaa najväčším hospodárskym odvetvím výrobný a spracovateľský priemysel, pričom hlavnými odvetviami sú technologický priemysel (48 %), lesníctvo (25 %) a chemický, gumárenský priemysel a priemysel plastov (18 %)
                  12
               .

               32.V septembri 2016 predstavoval počet nezamestnaných uchádzačov o zamestnanie registrovaných úradom pre zamestnanosť a hospodársky rozvoj regiónu Pirkanmaa 36 186 osôb, čo bolo o 1 % viac ako v predchádzajúcom roku
                  13
               . Miera nezamestnanosti v regióne Pirkanmaa bola už dlho nad celoštátnym priemerom.

               33.Hlavným dôvodom pretrvávajúcej vysokej miery nezamestnanosti v posledných rokoch je kríza aktivít podmienených vývozom a založených na odvetví výroby v uvedenom regióne, ako aj drastické štrukturálne zmeny, najmä v odvetví IKT. V roku 2015 bolo vo veľkých spoločnostiach v odvetví IKT v regióne Pirkanmaa prepustených viac ako 1 000 zamestnancov.

               34.Štrukturálne problémy, ktorým v súčasnosti región Pirkanmaa čelí, sa odrážajú vo zvýšenej nezamestnanosti medzi zamestnancami s vysokou kvalifikáciou, ktorá sa v roku 2012 – 2016 viac než zdvojnásobila. V polovici roku 2016 bolo približne 33 % nezamestnaných osôb s akademickými titulmi nepretržite bez práce viac ako rok
                  14
               .

               Pohjois-Pohjanmaa

               35.Miera nezamestnanosti v regióne Severná Ostrobotnia je stále vysoká. Podiel nezamestnaných uchádzačov o zamestnanie zostal nad celoštátnym priemerom. Koncom apríla 2016 dosahovala miera nezamestnanosti v celej krajine 13,0 %, v Severnej Ostrobotnii to bolo 14,3 % a v Oulu 16,1 %
                  15
               .

               36.Väčšina odvetví IKT v Severnej Ostrobotnii sa nachádza v regióne Oulu. Náročné podnikateľské prostredie a úsilie spoločností o zefektívnenie svojich činností v posledných rokoch viedli k drastickému prepúšťaniu.

               37.Počet zamestnancov v tomto regióne v porovnaní s údajmi z konca minulého desaťročia výrazne poklesol. V dôsledku škrtov a úspor nemôže verejný sektor zamestnávať toľko ľudí ako kedysi. Dlhotrvajúca hospodárska recesia a štrukturálne zmeny v uvedenej oblasti viedli k dlhším obdobiam nezamestnanosti.

               38.Prepúšťanie v spoločnosti Nokia Oy ešte viac prehĺbilo problém nezamestnanosti v odvetví IKT v regióne Oulu, kde bola situácia zlá už predtým. Oulu je odľahlý región a v blízkosti nie sú žiadne iné mestá s alternatívnymi pracovnými pozíciami.

               39.Situácia v tomto regióne je obzvlášť náročná pre projektových manažérov a montážnych pracovníkov v odvetví IKT. Tí už boli nezamestnaní počas dlhého obdobia, takže ich odborné poznatky už zastarali.

               40.V regiónu Oulu existujú pracovné príležitosti v nových odvetviach s potenciálom rastu. Mnoho prepustených zamestnancov má dostatočné zručnosti v oblasti navrhovania a vývoja výrobkov, ktoré možno využiť v odvetví IKT alebo v odvetví vývoja aplikácií IKT.

               Dotknutí prijímatelia a navrhované opatrenia

               Dotknutí prijímatelia

               41.Počet prepustených pracovníkov, ktorých účasť na opatreniach sa očakáva, sa odhaduje na 821. Rozdelenie týchto pracovníkov podľa pohlavia, štátnej príslušnosti a vekových skupín:

                        Kategória

                        Počet
                           dotknutých prijímateľov

                        Pohlavie:

                        muži:

                        608

                        (74,0 %)

                        ženy:

                        213

                        (26,0 %)

                        Štátna príslušnosť:

                        občania EÚ:

                        800

                        (97,4 %)

                        osoby, ktoré nie sú občanmi EÚ:

                        21

                        (2,6 %)

                        Veková skupina:

                        15 – 24 rokov:

                        6

                        (0,7 %)

                        25 – 29 rokov:

                        12

                        (1,5 %)

                        30 – 54 rokov:

                        632

                        (77,0 %)

                        55 – 64 rokov:

                        167

                        (20,3 %)

                        viac ako 64 rokov:

                        4

                        (0,5 %)

               (*): Aby nebolo potrebné uvádzať priveľa desatinných miest, číselné údaje sú zaokrúhlené.

               Oprávnenosť navrhovaných opatrení

               42.Personalizované služby, ktoré sa poskytnú prepusteným pracovníkom, pozostávajú z týchto opatrení:

               –Odborné poradenstvo a ostatné prípravné opatrenia

               Odborná príprava v oblasti hľadania zamestnania má účastníkom poskytnúť viac informácií o trhu práce, pomôcť im zmapovať ich vlastné možnosti a zlepšiť a aktualizovať ich zručnosti potrebné pri hľadaní zamestnania. Odborné vedenie pri hľadaní zamestnania: cieľom tohto opatrenia je podporovať a usmerňovať uchádzačov o zamestnanie pri hľadaní zamestnania a pri odbornej príprave na pracovisku. Jeho prostredníctvom získa uchádzač usmernenie pri hľadaní práce.

               –Kariérne odborné vedenie: toto opatrenie je zamerané na uchádzačov o zamestnanie, ktorí potrebujú funkčnú, intenzívnu a dlhodobú podporu pri kariérnom plánovaní. Bude založené hlavne na skupinových aktivitách.

               –Odborné posudky: toto opatrenie slúži na posúdenie situácie uchádzačov o zamestnanie a potrebných služieb. Organizovať sa bude aj takzvaná „profilová hra“, ktorá uchádzačom pomôže identifikovať ich vlastné oblasti kompetencií.

               –Služby v oblasti zamestnanosti a podnikania

               Uchádzačom o zamestnanie budú pri plánovaní ich opätovného zamestnania poskytnuté informačné, poradenské a odborné služby. Na odovzdávanie informácií pre uchádzačov o pracovných príležitostiach v zahraničí sa využije aj služba siete EURES. Odborná príprava sa zaistí prostredníctvom odborného vzdelávania a školení na podporu podnikania. Ponúkané kurzy ponúkané sú väčšinou klasifikované ako špecializované kurzy vrátane diplomov.

               –Granty na rozbehnutie podnikateľskej činnosti sú určené na podporu vytvorenia podnikateľskej činnosti a samostatnej zárobkovej činnosti jednotlivcov. Účelom grantu na rozbehnutie podnikateľskej činnosti je zabezpečiť pre začínajúceho podnikateľa príjem počas obdobia, ktoré je odhadované ako potrebné na založenie a rozbehnutie podnikania na plný úväzok.

               –Dotácie na mzdy budú určené prepusteným pracovníkom na podporu ich zamestnania na novom pracovnom mieste alebo v učňovskej príprave tým, že znížia mzdové náklady nového zamestnávateľa počas obmedzeného časového obdobia. Dotácie na mzdy predstavujú 30 – 50 % mzdových nákladov na pracovníka na dobu určitú (6 – 24 mesiacov).

               –Príspevky na náklady na cestu, nocľah a sťahovanie

               Uchádzačovi o zamestnanie sa môže poskytnúť príspevok na výdavky na cestovanie a ubytovanie, ktoré mu vznikli pri hľadaní zamestnania, alebo na výdavky na cestovanie a ubytovanie na účasť na vzdelávacích opatreniach a náhrada výdavkov na sťahovanie.

               43.Opísané navrhované opatrenia predstavujú aktívne opatrenia trhu práce v rámci oprávnených opatrení stanovených v článku 7 nariadenia o EGF. Týmito opatreniami sa nenahrádzajú pasívne opatrenia sociálnej ochrany.

               44.Fínske orgány poskytli požadované informácie o opatreniach, ktoré sú pre príslušný podnik povinné podľa vnútroštátneho práva alebo kolektívnych zmlúv. Potvrdili, že finančným príspevkom z EGF sa nenahrádza žiadne z týchto opatrení.

               Odhadovaný rozpočet

               45.Odhadované celkové náklady sú 4 403 000 EUR, z čoho 4 154 000 EUR tvoria výdavky na personalizované služby a 249 000 EUR tvoria výdavky na činnosti súvisiace s prípravou, riadením, informovaním a propagáciou, kontrolou a podávaním správ.

               46.Celková výška finančného príspevku požadovaného z EGF je 2 641 800 EUR (60 % celkových nákladov).

                        Opatrenia

                        Odhadovaný počet účastníkov

                        Odhadované náklady na účastníka
                        (v EUR)*

                        Odhadované celkové náklady

                        (v EUR)

                        Personalizované služby (opatrenia podľa článku 7 ods. 1 písm. a) a c) nariadenia o EGF)

                        Odborné vedenie (koučing) a ostatné prípravné opatrenia (Valmennukset ja muut valmentavat toimenpiteet)

                        200

                        1 200

                        240 000

                        Služby zamestnanosti a podnikateľské služby (Työllisyys- ja yrityspalvelut)

                        733

                        621

                        455 000

                        Odborná príprava (Koulutus)

                        420

                        6 500

                        2 730 000

                        Grant na rozbehnutie podnikateľskej činnosti (Starttiraha)

                        15

                        9 000

                        135 000

                        Odborné posúdenia (Asiantuntija-arvioinnit)

                        30

                        1 333

                        40 000

                        Medzisúčet (a):

                        Percentuálny podiel balíka personalizovaných služieb:

                        –

                        3 600 000

                        (86,66 %)

                        Príspevky a stimuly (opatrenia podľa článku 7 ods. 1 písm. b) nariadenia o EGF)

                        Dotácie na mzdy (Palkkatuki)

                        60

                        9 000

                        540 000

                        Príspevky na náklady na cestu, nocľah a sťahovanie (Liikkuvuusavustus)

                        100

                        140

                        14 000

                        Medzisúčet (b):

                        Percentuálny podiel balíka personalizovaných služieb:

                        –

                        554 000

                        (13,34 %)

                         Opatrenia podľa článku 7 ods. 4 nariadenia o EGF

                        1. Prípravné činnosti

                        –

                        9 000

                        2. Riadenie

                        –

                        161 000

                        3. Informovanie a propagácia

                        –

                        59 000

                        4. Kontrola a podávanie správ

                        –

                        20 000

                        Medzisúčet (c):

                        Percentuálny podiel celkových nákladov:

                        –

                        249 000

                        (5,66 %)

                        Celkové náklady (a + b + c):

                        –

                        4 403 000

                        Príspevok z EGF (60 % celkových nákladov)

                        –

                        2 641 800

               (*) Aby nebolo potrebné uvádzať údaje na desatinné miesta, odhadované náklady na pracovníka sa zaokrúhlili. Zaokrúhľovanie však nemá žiadny vplyv na celkové náklady na každé opatrenie.

               47.Náklady na opatrenia uvedené v predchádzajúcej tabuľke ako opatrenia podľa článku 7 ods. 1 písm. b) nariadenia o EGF neprekračujú 35 % celkových nákladov na koordinovaný balík personalizovaných služieb. Fínske orgány potvrdili, že tieto opatrenia sú podmienené aktívnou účasťou dotknutých prijímateľov na činnostiach súvisiacich s hľadaním práce alebo s odbornou prípravou.

               48.Fínske orgány potvrdili, že investičné náklady na samostatnú zárobkovú činnosť, založenie podniku a prevzatie zamestnancov nepresiahnu 15 000 EUR na prijímateľa.

               Obdobie oprávnenosti výdavkov

               49.Fínsko začalo poskytovať personalizované služby dotknutým prijímateľom 2. júna 2016. Výdavky na opatrenia sú teda oprávnené na získanie finančného príspevku z EGF od 2. júna 2016 do 22. novembra 2018.

               50.Fínsku začali vznikať administratívne výdavky spojené s využívaním EGF 2. júna 2016. Výdavky na činnosti súvisiace s prípravou, riadením, informovaním a propagáciou, kontrolou a podávaním správ sú preto oprávnené na finančný príspevok z EGF od 2. júna 2016 do 22. mája 2019.

               Komplementarita s opatreniami financovanými z vnútroštátnych prostriedkov alebo prostriedkov Únie

               51.Zdrojom predbežného vnútroštátneho financovania alebo spolufinancovania je rozpočtový riadok na verejné služby zamestnanosti administratívnej pobočky ministerstva hospodárstva a zamestnanosti (MEE). Niektoré služby budú financované aj z prevádzkových výdavkov stredísk pre hospodársky rozvoj, dopravu a životné prostredie (centrá ELY) a úradov pre zamestnanosť a hospodársky rozvoj (úrady TE). Úlohy v rámci technickej podpory budú financované z prevádzkových výdavkov ministerstva práce a hospodárstva a centier ELY.

               52.Fínsko potvrdilo, že uvedené opatrenia, na ktoré boli udelené finančné prostriedky z EGF, nebudú financované z iných finančných nástrojov Únie.

               Postupy konzultácií s dotknutými prijímateľmi alebo ich zástupcami, alebo sociálnymi partnermi, ako aj miestnymi a regionálnymi orgánmi

               53.Fínsko uviedlo, že koordinovaný balík personalizovaných služieb bol vypracovaný po konzultácii so zúčastnenými stranami. Ministerstvo pre zamestnanosť a hospodárstvo zvolalo skupinu, ktorá sa zaoberá prepúšťaním v spoločnosti Nokia a podieľa sa na príprave žiadosti o príspevok z fondu EGF.

               54.Táto pracovná skupina zahŕňa zástupcov stredísk pre hospodársky rozvoj, dopravu a životné prostredie a úradov pre zamestnanosť a hospodársky rozvoj v regiónoch Uusimaa, Pirkanmaa a Pohjois-Pohjanmaa. Ďalšími zástupcami sú spoločnosť Nokia Oy, združenie fínskych technologických odvetví „Technology Industries of Finland“, odborová organizácia „Trade Union Pro“ a únia fínskych inžinierov „Union of Professional Engineers in Finland“.

               Systémy riadenia a kontroly

               55.Žiadosť obsahuje opis systému riadenia a kontroly, ktorý špecifikuje povinnosti zapojených subjektov. Fínsko informovalo Komisiu, že finančný príspevok bude spravovať ministerstvo pre zamestnanosť a hospodárstvo, ktoré funguje ako riadiaci a certifikačný orgán pre EGF a ako sprostredkovateľský orgán, ktorý rozdeľuje prostriedky z EGF. Riadiacou funkciou bol v prípade fondu EGF poverený Odbor pre zamestnanosť a podnikanie.

               56.Za funkcie v oblasti certifikácie zodpovedá Oddelenie pre ľudské zdroje a administratívu. Platby prijímateľom sa realizujú prostredníctvom regionálnych stredísk pre hospodársky rozvoj, dopravu a životné prostredie a úradov pre zamestnanosť a hospodársky rozvoj.

               57.Pokiaľ ide o audit, zodpovedným orgánom je nezávislé Oddelenie pre vnútorný audit, ktorá podlieha stálemu tajomníkovi ministerstva pre zamestnanosť a hospodárstvo.

               Záväzky poskytnuté zo strany dotknutého členského štátu

               58.Fínsko poskytlo všetky potrebné uistenia o tom, že:

               –v prístupe k navrhovaným opatreniam a ich vykonávaniu sa budú dodržiavať zásady rovnakého zaobchádzania a nediskriminácie,

               –boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania,

               –prepúšťajúce podniky, ktoré po prepúšťaní pokračujú v činnosti, splnili svoje právne záväzky, ktorými sa upravuje prepúšťanie, a prijali primerané opatrenia na zabezpečenie svojich pracovníkov,

               –navrhované opatrenia nebudú predmetom finančnej podpory z iných fondov alebo finančných nástrojov Únie a zabráni sa dvojitému financovaniu,

               –navrhovanými opatreniami sa budú dopĺňať opatrenia financované zo štrukturálnych fondov,

               –finančný príspevok z EGF bude v súlade s procesnými a hmotnoprávnymi pravidlami Únie o štátnej pomoci.

               VPLYV NA ROZPOČET

               Návrh rozpočtu

               59.Ako sa stanovuje v článku 12 nariadenia Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020
                  16
               , EGF nesmie prekročiť maximálnu ročnú sumu 150 miliónov EUR (v cenách z roku 2011).

               60.Po preskúmaní žiadosti vzhľadom na podmienky stanovené v článku 13 ods. 1 nariadenia o EGF a s ohľadom na počet dotknutých prijímateľov, navrhované opatrenia a odhadované náklady Komisia s cieľom poskytnúť finančný príspevok v súvislosti so žiadosťou navrhuje mobilizovať z EGF sumu vo výške 2 641 800 EUR, čo predstavuje 60 % celkových nákladov na navrhované opatrenia.

               61.Ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  17
               , navrhované rozhodnutie o mobilizácii EGF prijmú spoločne Európsky parlament a Rada.

               Súvisiace akty

               62.Súčasne s predložením tohto návrhu rozhodnutia o mobilizácii prostriedkov EGF Komisia predloží Európskemu parlamentu a Rade návrh na presun sumy vo výške 2 641 800 EUR do príslušného rozpočtového riadku.

               63.Zároveň s prijatím tohto návrhu rozhodnutia o mobilizácii EGF Komisia prijme prostredníctvom vykonávacieho aktu rozhodnutie o finančnom príspevku, ktoré nadobudne účinnosť v deň, keď Európsky parlament a Rada prijmú navrhované rozhodnutie o mobilizácii EGF.

               Návrh

               ROZHODNUTIE EURÓPSKEHO PARLAMENTU A RADY

               o mobilizácii Európskeho fondu na prispôsobenie sa globalizácii na základe
                  žiadosti z Fínska – EGF/2016/008 FI/Nokia Network Systems

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  18
               , a najmä na jeho článok 15 ods. 4,

               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  19
               , a najmä na jej bod 13,

               so zreteľom na návrh Európskej komisie,

               keďže:

               (1)Európsky fond na prispôsobenie sa globalizácii (ďalej len „EGF“) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej celosvetovej finančnej a hospodárskej krízy, a pomôcť im pri opätovnom začleňovaní na trh práce.

               (2)Ako sa stanovuje v článku 12 nariadenia Rady (EÚ, Euratom) č. 1311/2013
                  20
               , EGF nesmie prekročiť maximálnu ročnú sumu 150 miliónov EUR (v cenách z roku 2011).

               (3)Fínsko 22. novembra 2016 predložilo žiadosť o mobilizáciu prostriedkov z EGF v súvislosti s prepúšťaním v odvetví ekonomickej činnosti zaradenom do divízie 26 (Výroba počítačov, elektronických a optických výrobkov) štatistickej klasifikácie ekonomických činností v Európskom spoločenstve („NACE“) Rev. 2 vo Fínsku. Žiadosť bola doplnená o dodatočné informácie poskytnuté v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)Preto by sa v súvislosti so žiadosťou predloženou Fínskom mal mobilizovať EGF s cieľom poskytnúť finančný príspevok vo výške 2 641 800 EUR.

               (5)S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

               PRIJALI TOTO ROZHODNUTIE:

               Článok 1

               V rámci všeobecného rozpočtu Únie na rozpočtový rok 2017 sa mobilizuje Európsky fond na prispôsobenie sa globalizácii s cieľom poskytnúť sumu 2 641 800 EUR vo forme viazaných a platobných rozpočtových prostriedkov.

               Článok 2

               Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od [the date of its adoption]
                  21*.

               V Bruseli

                  Za Európsky parlament
                        Za Radu

                  predseda
                        predseda

                     (1)
                  Ú. v. EÚ L 347, 20.12.2013, s. 855.

                     (2)
                  V zmysle článku 3 nariadenia o EGF.

                     (3)
                  Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34).

                     (4)
                  Ú. v. EÚ L 393, 30.12.2006, s. 1.

                     (5)
                  V súlade s článkom 7 ods. 4 nariadenia (EÚ) č. 1309/2013.

                     (6)

                     http://www.telecomlead.com/telecom-equipment/revenue-analysis-shows-huawei-big-vs-ericsson-nokia-68634

                  .htttp://www.rcrwireless.com/20160401/asiapacific/huawei-passes-ericsson-nokia-60-8b-2015-revenue-tag23.

                     (7)
                  EGF/2007/003 DE/BenQ, EGF/2007/004 FI/Perlos, EGF/2009/002 DE/Nokia, EGF/2009/008 IE/Dell, EGF/2009/023 PT/Quimonda, EGF/2010/008 AT/AT&S, EGF/2010/011 NL/NXP Semiconductors, EGF/2011/013 DK/Flextronics, EGF/2011/014 RO/Nokia, EGF/2011/025 IT/Lombardia, EGF/2012/006 FI/Nokia Salo, EGF/2012/007 IT/VDC Technologies, EGF/2013/001 FI/Nokia, EGF/2014/014 DE/Aleo Solar, EGF/2016/002 SE/Ericson.

                     (8)

                     http://teknologiateollisuus.fi/sites/default/files/file_attachments/personnel.pdf

                  .

                     (9)
                  https://ek.fi/en/current/2016/0.5/04/ek-business-tendency-survey-general-business-outlookwill-remain-rather-weak

                     (10)
                  http://www.stat.fi/til/ntp/2016/01/ntp_2016_01_2016-06-03_tie_001_en.html.

                     (11)
                  http://www.akava.fi/tyoelama/akavalaiset_tyoelamassa/tyottomyystilastot/1._korkeasti_koulutettujen_tyottomyys.

                     (12)
                  http://pirkanmaantalous.fi/innovaatiotilannekuva/situational-picture-of-innovation-2016-new-scale-new-competences.

                     (13)
                  http://www.temtyollisyyskatsaus.fi/graph/tkat/tkat.aspx?lang=en&ely=04#.

                     (14)
                  http://www.temtyollisyyskatsaus.fi/graph/tkat/tkat.aspx?lang=en&ely=04#.

                     (15)
                  http://www.elykeskus.fi/documents/10191/14617851/Tkat_en_huhtikuu_2016.pdf/7338d392-14e3-4fe5-846f-5d0bfd136734.

                     (16)
                  Ú. v. EÚ L 347, 20.12.2013, s. 884.

                     (17)
                  Ú. v. EÚ L 373, 20.12.2013, s. 1.

                     (18)
                  Ú. v. EÚ L 347, 20.12.2013, s. 855.

                     (19)
                  Ú. v. EÚ L 373, 20.12.2013, s. 1.

                     (20)
                  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).

                     (21)
                   Date to be inserted by the Parliament before the publication in OJ.


Dôležité právne oznámenie

|

52004PC0852

Návrh rozhodnutia Rady ktorým sa Švédsko splnomocňuje na uplatňovanie zníženej sadzby zdaňovania elektriny spotrebovanej v určitých domácnostiach a spoločnostiach sektoru služieb v súlade s článkom 19 smernice 2003/96/ES (Len švédsky text je autentický)  /* KOM/2004/0852 v konečnom znení */

	Brusel, 5.1.2005KOM(2004) 852 v konečnom zneníNávrhROZHODNUTIA RADYktorým sa Švédsko splnomocňuje na uplatňovanie zníženej sadzby zdaňovania elektriny spotrebovanej v určitých domácnostiach a spoločnostiach sektoru služieb v súlade s článkom 19 smernice 2003/96/ES(Len švédsky text je autentický)(predložená Komisiou)DÔVODOVÁ SPRÁVA1. PREDLOžENIE žIADOSTIListom z 20. augusta 2004 švédske orgány požiadali Komisiu o výnimku, ktorá im povoľuje implementáciu zníženej sadzby zdaňovania elektriny spotrebovanej v domácnostiach a spoločnostiach sektoru služieb na severe Švédska v súlade s článkom 19 smernice 2003/96/ES[1]. S cieľom získať informácie nevyhnutné na posúdenie žiadosti zaslala Komisia, listom z 20. septembra, dodatočné otázky, na ktoré švédske orgány odpovedali 13. októbra 2004.Daň za energiu z elektriny bola vo Švédsku zavedená v roku 1957. V júli 1981 bola znížená sadzba dane za energiu zavedená na elektrinu na severe Švédska, kde sú náklady na kúrenie vyššie ako v ostatných častiach krajiny. Elektrické kúrenie vo Švédsku predstavuje asi 30 % z celkového kúrenia v domácnostiach a v sektore služieb.Diferenciácia, ktorá má osobitný regionálny cieľ politiky, je založená na klimatických zreteľoch a znížením nákladov na elektrinu pre spotrebiteľov na severe sa zameriava na rovnakú pozíciu pre domácnosti a spoločnosti sektoru služieb na severe Švédska a pre spotrebiteľov v južnej časti krajiny. Geografická diferenciácia bola založená na objektívnych informáciách o priemerných teplotách počas tých častí roka, kedy sa domy bežne vykurujú. Spotreba elektriny potrebná na vykurovanie priemerného domu v severných častiach Švédska je asi o 25 % vyššia ako na juhu, čo je spôsobené chladnejším podnebím a tiež dlhšou vykurovacou sezónou. Príjemcovia dostávajú zníženie zdaňovania elektriny zodpovedajúce 25 % daňovej sadzbe v plnej výške.Daň za energiu z elektriny spotrebovanú v domácnostiach a spoločnostiach sektoru služieb na severe Švédska je v súčasnosti stanovená na 0,181 SEK za kWh (0,020 euro) a 0,241 SEK za kWh (0,026 euro) na takúto spotrebu v ostatných častiach krajiny. Právny základ pre toto opatrenie sa nachádza v kapitole 11, oddieloch 3 a 4 zákona o spotrebnej dani z energie.Švédsko uvažuje o zachovaní prijatého daňového stimulu s cieľom zvýšiť energetickú efektívnosť.Ročné rozpočtové výdavky sa očakávajú vo výške 800 miliónov SEK (88 miliónov eur).Opatrenie sa udeľuje vo forme zníženej sadzby dane za energiu. Znížená sadzba dane za energiu má priamy účinok pri uložení dane. Pri dodávke elektriny distribútora spotrebiteľovi dôjde k daňovej povinnosti.Oblasti zahrnuté v opatrení: Regióny | Obce |Norrbottens län | Všetky |Västerbottens län | Všetky |Jämtlands län | Všetky |Västernorrlands län | Sollefteå, Ånge, Örnsköldsvik |Gävleborgs län | Ljusdal |Dalarnas län | Malung, Mora, Orsa, Älvdalen |Värmlands län | Torsby |Toto opatrenie nie je časovo obmedzené ako všetky právne predpisy o zdaňovaní energie vo Švédsku.Vo svojom rozhodnutí[2] z 11. júna 2003 Komisia nevzniesla žiadne námietky voči regionálne diferencovanej dani z elektriny na obdobie rokov 2002-2005 v prospech sektoru služieb podľa pravidiel o štátnej pomoci.2. HODNOTENIE KOMISIEV súlade s článkom 19 ods. 1 smernice 2003/96/ES môže Rada jednomyseľne na návrh Komisie splnomocniť ktorýkoľvek členský štát, z osobitných politických dôvodov, na zavedenie ďalších oslobodení od spotrebnej dane alebo znížení týchto daní.Oslobodenia požadované v súlade s článkom 19 smernice 2003/96/ES je potrebné preskúmať, pokiaľ ide o ich súlad s politikami Spoločenstva.Znížením nákladov na elektrinu pre spotrebiteľov na severe kladie diferenciácia domácnosti a spoločnosti sektoru služieb na severe Švédska na rovnakú pozíciu so spotrebiteľmi v južných častiach krajiny. Preto má toto opatrenie regionálne a kohézne ciele politiky.Znížená úroveň zdaňovania spotrebnej elektriny na severe Švédska (20 eur za MWh) je oveľa vyššia ako minimálna sadzba Spoločenstva stanovená v smernici 2003/96/ES (1 eur za MWh na použitie mimo podnikania). Zníženie dane je taktiež primerané dodatočným nákladom na kúrenie uvalených na domácnosti a spoločnosti sektoru služieb v severnom Švédsku. Komisia následne zastáva názor, že táto daňová úroveň zabezpečuje zachovanie stimulujúceho vplyvu zdaňovania s cieľom zvýšiť energetickú efektívnosť. Rovnaký záver sa dosiahol v rozhodnutí o štátnej pomoci súvisiaci s príslušným znížením dane. Komisia v ňom zvažovala, že príjemcovia musia vždy platiť značnú časť národných daní.Vo všeobecnosti musia byť daňové výnimky časovo obmedzené. Článok 19 ods. 2 smernice 2003/96/ES ustanovuje maximálnu dobu 6 rokov na takéto výnimky. V danom prípade Komisia prijala 11. júna 2003 rozhodnutie o štátnej pomoci ešte pred nadobudnutím účinnosti smernice 2003/96/ES (31. októbra 2003). Toto rozhodnutie ustanovuje, že švédske opatrenie o regionálnej diferenciácii je kompatibilnou pomocou na obdobie do 31. decembra 2005. Komisia môže týmto len navrhnúť Rade, aby povolila toto opatrenie až do konca uvedeného obdobia. A to bez toho, aby bolo dotknuté možné predĺženie opatrenia po nových hodnoteniach Komisie o štátnej pomoci a fiškálnych pravidlách, ak budú švédske orgány ochotné zachovať zníženie dane po roku 2005.3. ROZHODNUTIEKomisia navrhuje, aby Rada podľa článku 19 smernice 2003/96/ES splnomocnila Švédsko na uplatňovanie zníženej sadzby zdaňovania elektriny spotrebovanej v domácnostiach a spoločnostiach sektoru služieb v určitých mestách severného Švédska až do 31. decembra 2005.NávrhROZHODNUTIE RADY,ktorým sa Švédsko splnomocňuje na uplatňovanie zníženej sadzby zdaňovania elektriny spotrebovanej v určitých domácnostiach a spoločnostiach sektoru služieb v súlade s článkom 19 smernice 2003/96/ES(Len švédsky text je autentický)RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na smernicu Rady 2003/96/ES z 27. októbra 2003 o reštrukturalizácii právneho rámca Spoločenstva pre zdaňovanie energetických výrobkov a elektriny,[3] najmä na jej článok 19 ods. 1,so zreteľom na návrh Komisie,keďže:(1) Listom z 20. augusta 2004 švédske orgány požiadali Komisiu o výnimku, ktorá im povoľuje implementáciu zníženej sadzby zdaňovania elektriny spotrebovanej v domácnostiach a spoločnostiach sektoru služieb na severe Švédska v súlade s článkom 19 smernice 2003/96/ES.(2) Od júla 1981 sa vo Švédsku uplatňuje znížená sadzba dane za energiu z elektriny používanej v severných častiach krajiny, kde spotreba elektriny za kúrenie je v priemere o 25 % vyššia ako inde v krajine.(3) Znížením nákladov na elektrinu pre domácnosti a spoločnosti sektoru služieb na severe Švédska sa títo spotrebitelia nachádzajú na rovnakej pozícii so spotrebiteľmi v južných častiach krajiny. Preto má toto opatrenie regionálne a kohézne ciele politiky.(4) Znížená úroveň zdaňovania spotrebnej elektriny na severe Švédska, ktorá činí 20 eur za MWh, je stále oveľa vyššia ako minimálna sadzba Spoločenstva stanovená v smernici 2003/96/ES. Zníženie dane je taktiež primerané dodatočným nákladom na kúrenie uvalených na domácnosti a spoločnosti sektoru služieb v severnom Švédsku. Následne táto daňová úroveň zabezpečuje zachovanie stimulujúceho vplyvu zdaňovania s cieľom zvýšiť energetickú efektívnosť(5) Komisia preskúmala uplatňované zníženie a nezistila narušenie hospodárskej súťaže ani bránenie fungovania vnútorného trhu a nepokladá to za nezlučiteľné s politikou Spoločenstva o životnom prostredí, energetike a doprave.(6) Tento prístup je v súlade s pozíciou, ktorú Komisia prijala v prípade štátnej pomoci C 42/2003[4], kde neboli vznesené žiadne námietky voči štátnej pomoci o znížení dane až do 31. decembra 2005.(7) Preto je vhodné splnomocniť Švédsko na uplatňovanie zníženej sadzby zdaňovania spotrebnej elektriny na severe Švédska až do 31. decembra 2005,PRIJALA TOTO ROZHODNUTIE:Článok 1Švédsko sa splnomocňuje na uplatňovanie zníženej sadzby zdaňovania elektriny spotrebovanej v domácnostiach a spoločnostiach sektoru služieb v oblastiach uvedených v prílohe.Toto zníženie je v porovnaní s ostatnými časťami Švédska primerané dodatočným nákladom na kúrenie v dôsledku severnej polohy.Znížená sadzba spĺňa požiadavky smernice 2003/96/ES a najmä minimálne sadzby stanovené v článku 10 tejto smernice.Článok 2Platnosť tohto rozhodnutia uplynie 31. decembra 2005.Článok 3Toto rozhodnutie je určené Švédskemu kráľovstvu.V BruseliZa RadupredsedaPrílohaRegióny | Obce |Norrbottens län | Všetky obce |Västerbottens län | Všetky obce |Jämtlands län | Všetky obce |Västernorrlands län | Sollefteå, Ånge, Örnsköldsvik |Gävleborgs län | Ljusdal |Dalarnas län | Malung, Mora, Orsa, Älvdalen |Värmlands län | Torsby |[1] Ú. v. EÚ L 283, 31.10.2003, s. 51. Smernica naposledy zmenená a doplnená smernicou 2004/75/ES (Ú. v. EÚ L 157, 30.4.2004, s. 100).[2] Prípad „C42/03 (ex-NN 3/B/2001)– Švédsko“ (Ú. v. EÚ C 189 z 09.08.2003, s. 6).[3] Ú. v. EÚ L 283, 31.10.2003, s. 51 Smernica naposledy zmenená a doplnená smernicou 2004/75/ES (Ú. v. EÚ L 157, 30.04.2004, s. 100).[4] Ú. v. EÚ C 189, 9.8.2003, s. 6.


Dôležité právne oznámenie

|

52006PC0509

Návrh rozhodnutia Rady o dočasnom zákaze používania a predaja geneticky modifikovanej kukurice (Zea mays L. línia MON 810) v Rakúsku podľa smernice Európskeho Parlamentu a Rady 2001/18/ES (Len nemecký text je autentický)  /* KOM/2006/0509 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 9.10.2006KOM(2006) 509 v konečnom zneníNávrhROZHODNUTIA RADYo dočasnom zákaze používania a predaja geneticky modifikovanej kukurice (Zea mays L. línia MON 810) v Rakúsku podľa smernice Európskeho parlamentu a Rady 2001/18/ES (Len nemecký text je autentický)(predložená Komisiou)ODÔVODNENIE1. Geneticky modifikovaný variant kukurice Zea mays L. línia MON 810 bol povolený na uvedenie na trh podľa rozhodnutí Komisie podľa časti C smernice 90/220/EHS a francúzske orgány súhlasili s uvedením na trh týchto geneticky modifikovaných organizmov (GMO).2. V súlade s článkom 16 (ochranná doložka) smernice 90/220/EHS Rakúsko dodatočne oznámilo Komisii svoje rozhodnutie dočasne zakázať alebo obmedziť uvedenie kukurice Zea mays L. línia MON 810 na trh a poskytlo svoje dôvody, ktoré viedli k tomuto rozhodnutiu.3. Vedecký výbor pre rastliny zvážil a vo svojom stanovisku usúdil, že informácie predložené Rakúskom nepredstavujú nové dôležité vedecké dôkazy, ktoré by sa nezohľadnili v pôvodných hodnoteniach rizík týchto GMO a ktoré by poskytovali príležitosť na preskúmanie pôvodného vedeckého stanoviska týkajúce sa bezpečnosti kukurice Zea mays L. línia MON 810.4. Smernica 90/220/EHS bola zrušená smernicou Európskeho parlamentu a Rady 2001/18/ES o zámernom uvoľnení geneticky modifikovaných organizmov do životného prostredia[1].5. Komisia v januári 2004 požiadala Rakúsko o prehodnotenie svojej ochrannej doložky vzhľadom na nový regulačný rámec a ak je to vhodné, opätovne ju oznámila podľa smernice 2001/18/ES.6. V súlade s článkom 23 smernice 2001/18/ES Rakúsko Komisii predložilo ďalšie dodatočné informácie na podporu opatrenia existujúcej ochrannej doložky.7. V článku 23 smernice 2001/18/ES sa vyžaduje, aby pri takýchto okolnostiach Komisia rozhodla v súlade s postupmi stanovenými v článku 30 ods. 2 smernice, v ktorej sa články 5 a 7 rozhodnutia 1999/468/ES uplatňujú so zreteľom na ustanovenia článku 8.8. V súlade s článkom 28 ods. 1 smernice 2001/18/ES sa uskutočnila porada s Európskym úradom pre bezpečnosť potravín (EÚBP) tak, ako to bolo zavedené nariadením Európskeho parlamentu a Rady (ES) č. 178/2002[2], podľa ktorého úrad nahrádza príslušné vedecké výbory, a vo svojom stanovisku z 8. júla 2004[3] usúdil, že informácie predložené Rakúskom nepredstavujú nové vedecké dôkazy, ktoré by narúšali hodnotenie rizika kukurice Zea mays L. línia MON 810 a ktoré by mohli odôvodniť zákaz tohto GMO v Rakúsku.9. Návrh rozhodnutia Komisie požadujúci od Rakúska zrušenie vnútroštátnej ochrannej doložky bol predložený v súlade s článkom 5 ods. 2 rozhodnutia Rady 1999/468/ES na vyslovenie stanoviska výboru zriadeného podľa článku 30 smernice 2001/18/ES.10. Porada s výborom sa uskutočnila 29. novembra 2004, ale výbor nedoručil žiadne stanovisko o opatrení podľa ochrannej doložky, ktorým sa vyžaduje, aby Komisia bezodkladne predložila v súlade s článkom 5 ods. 4 rozhodnutia 1999/468/ES Rade návrhy, ktoré sa majú prijať a oznámi to Európskemu parlamentu.11. V súlade s článkom 5 ods. 6 rozhodnutia Rady 1999/468/ES Rada pre životné prostredie 24. júna 2005 vyjadrila kvalifikovanou väčšinou nesúhlas s návrhom požadujúcim, aby Rakúsko zrušilo ochranné opatrenie, ktorým sa požaduje, aby Komisia opätovne preskúmala svoje návrhy.12. Rada vo svojom vyhlásení uviedla, že „stále existuje určitá miera neistoty týkajúca sa vnútroštátnych ochranných opatrení spojených s uvedením na trh [tejto] geneticky modifikovanej kukurice variant[u] […] MON 810“ a vyzvala Komisiu, aby „zozbierala ďalšie vedecké dôkazy o príslušnom GMO a opätovne prehodnotila, či toto [rakúske] opatrenie je oprávnené a či schválenie takého organizmu ešte vždy spĺňa bezpečnostné požiadavky smernice 2001/18/ES“.13. V novembri 2005 sa uskutočnila porada s EÚBP, či existuje vedecky podložený dôvod domnievať sa, že pokračujúce uvádzanie kukurice Zea mays L. línia MON 810 na trh za podmienok súčasného povolenia by mohlo mať nepriaznivé účinky na ľudské zdravie alebo životné prostredie a najmä bola vyslovená požiadavka, aby sa zohľadnili aj ďalšie vedecké poznatky, ktoré sa objavili až po predchádzajúcom vedeckom hodnotení bezpečnosti týchto GMO.14. Vo svojom stanovisku z 29. marca 2006 EÚBP (uverejnenom 11. apríla 2006)[4] po prešetrení dôkazov predložených Rakúskom usúdil, že v súčasnosti dostupné vedecké dôkazy nepotvrdzujú dôvody, ktoré poskytlo Rakúsko a dospel k záveru, že niet dôvodu nazdávať sa, že pokračujúce uvádzanie kukurice Zea mays L. línie MON 810 na trh za podmienok súčasného povolenia by mohlo mať akékoľvek nepriaznivé účinky na zdravie ľudí a zvierat alebo na životné prostredie.15. V súlade s článkom 5 ods. 6 rozhodnutia Rady 1999/468/ES Komisia preto môže predložiť zmenený a doplnený návrh Rade, opätovne predložiť svoje návrhy alebo predložiť právny návrh na základe zmluvy.16. Po zohľadnení vyhlásenia Rady z 20. júna 2005 a opätovnej porade s EÚBP sa zdá, že vedecké hodnotenie kukurice Zea mays L. línia MON 810 po tretí raz potvrdilo, že tento výrobok nespôsobuje žiadne nepriaznivé účinky pre ľudské zdravie a zdravie zvierat alebo pre životné prostredie. Komisia preto usúdila, že návrh nemôže byť zmenený a doplnený a opätovne Rade predložila svoj návrh v súlade s článkom 5 ods. 6 rozhodnutia Rady 1999/468/ES.NávrhROZHODNUTIA RADYo dočasnom zákaze používania a predaja geneticky modifikovanej kukurice ( Zea mays L. línia MON 810) v Rakúsku podľa smernice Európskeho parlamentu a Rady 2001/18/ES (Len nemecký text je autentický)(Text s významom pre EHP)RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na smernicu Európskeho parlamentu a Rady 2001/18/ES z 12. marca 2001 o zámernom uvoľnení geneticky modifikovaných organizmov do životného prostredia a o zrušení smernice Rady 90/220/EHS[5] , a najmä na jej článok 23 ods. 2,so zreteľom na návrh Komisie,keďže:(1) Rozhodnutím Komisie 98/294/ES z 22. apríla 1998 o uvádzaní geneticky modifikovanej kukurice ( Zea mays L. línia MON 810) na trh podľa smernice Rady 90/220/EHS[6] sa rozhodlo, že možno súhlasiť s uvedením tohto výrobku na trh.(2) 3. augusta 1998 príslušné francúzske orgány súhlasili.(3) Podľa článku 35 ods. 1 smernice 2001/18/ES, ktorou sa nahrádza smernica 90/220/EHS[7], postupy vzhľadom na oznámenia o uvedení geneticky modifikovaných organizmov na trh, ktoré neboli ešte ukončené do 17. októbra 2002 podliehajú ustanoveniam smernice 2001/18/ES.(4) Rakúsko 2. júna 1999 oznámilo Komisii svoje rozhodnutie dočasne zakázať používanie a predaj geneticky modifikovanej kukurice Zea mays L. línia MON 810 a uviedlo dôvody tohto rozhodnutia v súlade s článkom 16 ods. 1 smernice 90/220/EHS.(5) Vedecký výbor pre rastliny 24. septembra 1999 dospel k záveru, že informácie predložené Rakúskom nepredstavujú nové dôležité vedecké dôkazy, ktoré by sa nezohľadnili v pôvodnom hodnotení spisu a ktoré by poskytovali príležitosť na preskúmanie pôvodného stanoviska výboru o tomto výrobku.(6) Rakúsko 9. januára 2004, ako aj 9. a 17. februára 2004 predložilo Komisii dodatočné informácie na podporu jeho vnútroštátnych opatrení týkajúcich sa kukurice línie MON 810.(7) V súlade s článkom 28 ods. 1 smernice 2001/18/ES sa Komisia poradila s Európskym úradom pre bezpečnosť potravín (EÚBP), ktorý bol zriadený nariadením Európskeho parlamentu a Rady (ES) č. 178/2002[8], podľa ktorého tento úrad nahrádza príslušné vedecké výbory.(8) EÚBP dospel 8. júla 2004[9] k záveru, že informácie, ktoré Rakúsko predložilo, nepredstavujú nové vedecké dôkazy, ktoré by narúšali posúdenie rizika vplyvu kukurice línie MON 810 na životné prostredie, a preto by mohlo odôvodniť zákaz používania a predaj tohto výrobku v Rakúsku.(9) Odvtedy neexistoval dôvod považovať výrobok za výrobok škodlivý pre ľudské zdravie alebo životné prostredie, Komisia 29. novembra 2004 predložila návrh rozhodnutia, v ktorom sa od Rakúska požaduje, aby zrušilo svoje prechodné ochranné opatrenie, na posúdenie výborom zriadeným podľa článku 30 smernice 2001/18/ES v súlade s postupom stanoveným v článku 30 ods. 2 tejto smernice.(10) Výbor však nedoručil svoje stanovisko a v súlade s článkom 5 ods. 4 rozhodnutia Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu[10], Komisia predložila Rade návrh týkajúci sa opatrení, ktoré je potrebné prijať.(11) Rada 24. júna 2005 v súlade s článkom 5 ods. 6 rozhodnutia 1999/468/ES kvalifikovanou väčšinou tento návrh zamietla.(12) Rada vo svojom vyhlásení uviedla, že „stále existuje určitá miera neistoty týkajúca sa vnútroštátnych ochranných opatrení spojených s uvedením na trh [tejto] geneticky modifikovanej kukurice variant[u] […] MON 810“ a vyzvala Komisiu, aby „zozbierala ďalšie vedecké dôkazy o príslušnom GMO a opätovne prehodnotila, či toto [rakúske] opatrenie je oprávnené a či schválenie takého organizmu ešte vždy spĺňa bezpečnostné požiadavky smernice 2001/18/ES“.(13) V novembri 2005 sa Komisia znovu poradila s EÚBP, či existoval nejaký vedecký dôkaz, ktorým by sa potvrdilo, že pokračujúce uvádzanie kukurice MON línie 810 na trh za podmienok súčasného povolenia by mohlo zapríčiniť akékoľvek nepriaznivé účinky na ľudské zdravie alebo na životné prostredie[11]. EÚBP bol najmä požiadaný o zohľadnenie akýchkoľvek ďalších vedeckých informácií, ktoré sa objavili až po predchádzajúcom vedeckom hodnotení bezpečnosti týchto GMO.(14) Vo svojom stanovisku z 29. marca 2006 EÚBP usúdil, že niet dôvodu nazdávať sa, že pokračujúce uvádzanie kukurice MON 810 na trh za podmienok súčasného povolenia by mohlo zapríčiniť akékoľvek nepriaznivé účinky na ľudské zdravie a zdravie zvierat alebo na životné prostredie.(15) Rakúsko by preto malo zrušiť ochranné opatrenia týkajúce sa kukurice Zea mays L. línie MON 810,PRIJALA TOTO ROZHODNUTIE:Článok 1Opatrenia prijaté Rakúskom o zákaze používania a predaja geneticky modifikovanej kukurice, Zea mays L. línia MON 810, ktorej bolo povolené uvedenie na trh rozhodnutím 98/294/ES, nie sú podľa ustanovení článku 23 smernice 2001/18/ES opodstatnené.Článok 2Rakúsko by malo vykonať potrebné kroky na dosiahnutie súladu s týmto rozhodnutím najneskôr do 20 dní po jeho oznámení.Článok 3Toto rozhodnutie je určené Rakúskej republike.V Bruseli [...]Za Radupredseda [1] Ú. v. EÚ L 106, 17.4.2001, s. 1.[2] Ú. v. EÚ L 31, 1.2.2002, s. 1. Nariadenie naposledy zmenené a doplnené nariadením Komisie (EÚ) č. 575/2006 (Ú. v. EÚ L 100, 8.4.2006, s. 3).[3] Stanovisko vedeckej rady o geneticky modifikovaných organizmoch na žiadosť Komisie týkajúcej sa neuplatňovania článku 23 smernice 2001/18/EÚ Rakúskom, Vestník EÚBP (2004) 78, 1-13.[4] Stanovisko Vedeckej rady o geneticky modifikovaných organizmoch na žiadosť Komisie týkajúcej sa geneticky modifikovaných plodín (kukurica Bt176, kukurica MON810, kukurica T25, repka olejná Topas 19/2 a Ms1xRf1) podliehajúcich pod ochranné doložky, ktoré sa podľa článku 16 smernice 90/220/EHS neuplatňujú, Vestník EÚBP (2006) 338, 1-15.[5] Ú. v. EÚ L 106, 17.4.2001, s. 1.[6] Ú. v. EÚ L 131, 5.5.1998, s. 32.[7] Ú. v. EÚ L 117, 8.5.1990, s. 15.[8] Ú. v. EÚ L 31, 1.2.2002, s. 1. Nariadenie naposledy zmenené a doplnené nariadením Komisie (EÚ) č. 575/2006 (Ú. v. EÚ L 100, 8.4.2006, s. 3).[9] Stanovisko vedeckej rady o geneticky modifikovaných organizmoch na žiadosť Komisie týkajúcej sa neuplatňovania článku 23 smernice 2001/18/EÚ Rakúskom, Vestník EÚBP (2004) 78, 1-13.[10] Ú. v. EÚ L 184, 17.7. 1999, s. 23.[11] Stanovisko Vedeckej rady o geneticky modifikovaných organizmoch na žiadosť Komisie týkajúcej sa geneticky modifikovaných plodín (kukurica Bt176, kukurica MON810, kukurica T25, repka olejná Topas 19/2 a Ms1xRf1) podliehajúcich pod ochranné doložky, ktoré sa podľa článku 16 smernice 90/220/EHS neuplatňujú, Vestník EÚBP (2006) 338, 1-15.


Dôležité právne oznámenie

|

52009PC0157

Návrh rozhodnutie Rady ktorým sa mení a dopĺňa rozhodnutie komisie 2008/938/ES o zozname zvýhodnených krajín, ktoré sú oprávnené na osobitné stimulačné opatrenie pre trvalo udržateľný rozvoj a dobrú správu vecí verejných, ustanovenom v nariadení Rady (ES) č. 732/2008, ktorým sa uplatňuje systém všeobecných colných preferencií na obdobie od 1. januára 2009 do 31. decembra 2011  /* KOM/2009/0157 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 2.4.2009KOM(2009) 157 v konečnom zneníNávrhROZHODNUTIE RADYktorým sa mení a dopĺňa rozhodnutie Komisie 2008/938/ES o zozname zvýhodnených krajín, ktoré sú oprávnené na osobitné stimulačné opatrenie pre trvalo udržateľný rozvoj a dobrú správu vecí verejných, ustanovenom v nariadení Rady (ES) č. 732/2008, ktorým sa uplatňuje systém všeobecných colných preferencií na obdobie od 1. januára 2009 do 31. decembra 2011(predložená Komisiou)DÔVODOVÁ SPRÁVACieľom pripojeného návrhu rozhodnutia Rady je zmeniť a doplniť rozhodnutie Komisie 2008/938/ES vyňatím Venezuely zo zoznamu krajín, ktoré požívajú výhody z osobitného stimulačného opatrenia pre trvalo udržateľný rozvoj a dobrú správu vecí verejných (ďalej len „SVP+“) v rokoch 2009 – 2011.V nariadení Rady (ES) č. 732/2008, ktorým sa uplatňuje systém všeobecných colných preferencií na roky 2009 – 2011, sa ustanovuje udelenie preferencií SVP+ rozvojovým krajinám, ktoré spĺňajú požiadavky stanovené v jeho článkoch 8 a 9. V súlade s týmito požiadavkami každá SVP+ zvýhodnená krajina musí byť „zraniteľná“ a musí ratifikovať a účinne vykonávať 27 medzinárodných dohovorov v oblasti ľudských práv, základných pracovných noriem, udržateľného rozvoja a dobrej správy vecí verejných, ktoré sú uvedené v prílohe III k nariadeniu (ES) č. 732/2008. Krajina sa tiež musí zaviazať prijať a v plnej miere dodržiavať mechanizmus monitorovania a hodnotenia stanovený v príslušných dohovoroch a súvisiacich nástrojoch.Dňa 31. októbra 2008 vláda Venezuely predložila Komisii svoju žiadosť o preferencie SVP+ na obdobie od 1. januára 2009 do 31. decembra 2011. Preskúmanie žiadosti, ktoré Komisia vykonala, ukázalo, že Venezuela v tom čase neratifikovala Dohovor Organizácie Spojených národov proti korupcii, ktorý je uvedený v bode 27 časti B prílohy III k nariadeniu (ES) č. 732/2008.Vláda Venezuely sa v liste zastúpenia Venezuely pri Európskej únii zaviazala ratifikovať a účinne vykonávať Dohovor Organizácie Spojených národov proti korupcii najneskôr do 31. decembra 2008.Dňa 9. decembra 2008 Komisia prijala rozhodnutie 2008/938/ES o zozname zvýhodnených krajín, ktoré sú oprávnené na SVP+, ustanovenom v nariadení Rady (ES) č. 732/2008 na obdobie od 1. januára 2009 do 31. decembra 2011 a zaradila Venezuelu do zoznamu zvýhodnených krajín v očakávaní, že Venezuela prijme vhodné opatrenia na zabezpečenie ratifikácie a účinného vykonávania Dohovoru Organizácie Spojených národov proti korupcii najneskôr do 31. decembra 2008 tak, ako sa zaviazala.Rozhodnutie Komisie 2008/938/ES z 9. decembra 2008 bolo prijaté na základe predchádzajúceho súhlasu Stáleho výboru pre všeobecný systém preferencií 25. novembra 2008, v ktorom 26 členských štátov (318 hlasov) hlasovalo za, jeden členský štát (27 hlasov) sa zdržal, a súčasne s implicitným porozumením, že ak by Venezuela do konca roka neratifikovala a nezačala účinne vykonávať chýbajúci dohovor, bolo by potrebné prijať opatrenia a zoznam zmeniť a doplniť.Venezuela však do 31. decembra 2008 dohovor proti korupcii neratifikovala, a preto nesplnila všetky potrebné požiadavky podľa nariadenia (ES) č. 732/2008, aby jej mohli byť udelené výhody na základe SVP+. Následné opatrenia Venezuely v januári 2009 na dokončenie ratifikácie nie sú pre splnenie kritérií ustanovených v nariadení 732/2008 pre krajiny, aby mohli požívať výhody z SVP+ od januára 2009, relevantné. Preto je potrebné zodpovedajúcim spôsobom zmeniť a doplniť rozhodnutie Komisie 2008/938/ES vyňatím Venezuely zo zoznamu krajín, ktoré požívajú výhody z SVP+ v rokoch 2009 – 2011.Malo by sa poskytnúť vhodné prechodné obdobie na uplatňovanie tohto rozhodnutia s cieľom vyhnúť sa nepriaznivým účinkom na hospodárske subjekty .Na základe týchto faktov bol 30. januára 2009 návrh rozhodnutia Komisie vyňať Venezuelu zo zoznamu SVP+ zvýhodnených krajín predložený na hlasovanie Stálemu výboru pre všeobecný systém preferencií podľa článku 10 ods. 2 nariadenia (ES) 732/2008 a v súlade s článkom 5 rozhodnutia Rady 1999/468/ES. Proti návrhu bola blokujúca menšina členských štátov (72 hlasov proti a 39 hlasov sa zdržalo hlasovania). 21 členských štátov (234 hlasov) bolo za návrh. Výbor preto nevydal stanovisko kvalifikovanou väčšinou.Z toho dôvodu v súlade s článkom 5 ods. 4 rozhodnutia Rady 1999/468/ES má Komisia predložiť Rade návrh týkajúci sa opatrení, ktoré je potrebné prijať, a informuje o tom Európsky parlament. Rada môže konať kvalifikovanou väčšinou najneskôr do troch mesiacov odo dňa, kedy jej bol návrh predložený.NávrhROZHODNUTIE RADYktorým sa mení a dopĺňa rozhodnutie Komisie 2008/938/ES o zozname zvýhodnených krajín, ktoré sú oprávnené na osobitné stimulačné opatrenie pre trvalo udržateľný rozvoj a dobrú správu vecí verejných, ustanovenom v nariadení Rady (ES) č. 732/2008, ktorým sa uplatňuje systém všeobecných colných preferencií na obdobie od 1. januára 2009 do 31. decembra 2011RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 732/2008 z 22. júla 2008, ktorým sa uplatňuje systém všeobecných colných preferencií na obdobie od 1. januára 2009 do 31. decembra 2011 a ktorým sa menia a dopĺňajú nariadenia (ES) č. 552/97, (ES) č. 1933/2006 a nariadenia Komisie (ES) č. 1100/2006 a (ES) č. 964/2007[1], a najmä na jeho článok 10 ods. 2,so zreteľom na návrh Komisie,keďže:(1) Nariadením (ES) č. 732/2008 sa ustanovuje udelenie osobitného stimulačného opatrenia pre trvalo udržateľný rozvoj a dobrú správu vecí verejných rozvojovým krajinám, ktoré spĺňajú požiadavky ustanovené v jeho článkoch 8 a 9.(2) V súlade s článkom 10 ods. 2 tohto nariadenia Komisia prijala rozhodnutie 2008/938/ES z 9. decembra 2008 o zozname zvýhodnených krajín, ktoré sú oprávnené na osobitné stimulačné opatrenie pre trvalo udržateľný rozvoj a dobrú správu vecí verejných, ustanovenom v nariadení Rady (ES) č. 732/2008, ktorým sa uplatňuje systém všeobecných colných preferencií na obdobie od 1. januára 2009 do 31. decembra 2011[2].(3) V súlade s týmto rozhodnutím bolo Venezuelskej bolívarovskej republike (ďalej len „Venezuele“) udelené osobitné stimulačné opatrenie pre trvalo udržateľný rozvoj a dobrú správu vecí verejných.(4) Teraz sa však ukázalo, že Venezuela neratifikovala Dohovor Organizácie Spojených národov proti korupcii, ktorý je uvedený v bode 27 časti B prílohy III k nariadeniu (ES) č. 732/2008. Venezuela preto nesplnila všetky potrebné požiadavky podľa nariadenia (ES) č. 732/2008, aby jej mohlo byť udelené osobitné stimulačné opatrenie. Rozhodnutie Komisie by sa preto malo zodpovedajúcim spôsobom zmeniť a doplniť, pričom by sa malo poskytnúť vhodné prechodné obdobie na jeho uplatňovanie. V súlade s článkom 214 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva[3], akýkoľvek colný dlh, ktorý vznikol na základe rozhodnutia 2008/938/ES do dňa uplatňovania tohto rozhodnutia, preto nebude dotknutý.(5) Podľa článku 10 ods. 3 nariadenia (ES) č. 732/2008 sa má toto rozhodnutie oznámiť Venezuele.(6) Výbor pre všeobecné zvýhodnenia nevydal stanovisko v lehote stanovenej jeho predsedom. Opatrenia ustanovené v tomto rozhodnutí preto musí na základe článku 10 ods. 2 nariadenia (ES) č. 732/2008 a v súlade s článkom 5 ods. 4 rozhodnutia Rady 1999/468/ES[4] prijať Rada,PRIJALA TOTO ROZHODNUTIE:Článok 1V článku 1 rozhodnutia 2008/938/ES sa slová „(VE) Venezuela“ zrušujú.Článok 2Toto rozhodnutie sa uplatňuje od šesťdesiateho dňa po jeho uverejnení v Úradnom vestníku Európskej únie.Článok 3Toto rozhodnutie je určené Venezuelskej bolívarovskej republike.V Bruseli [...]Za Radupredseda […] [1] Ú. v. EÚ L 211, 6.8.2008, s. 1.[2] Ú. v. EÚ L 334, 12.12.2008, s. 90.[3] Ú. v. ES L 302, 19.10.1992, s. 1.[4] Ú. v. ES L 184, 17.7.1999, s. 23.


title: Návrh  rozhodnutia Rady ktorým sa mení a dopĺňa rozhodnutie Rady 2000/746/ES, ktorým sa Francúzska republika splnomocňuje na uplatňovanie opatrenia, ktorým sa ustanovuje výnimka z článku 11 šiestej smernice Rady 77/388/EHS o zosúladení právnych predpisov členských štátov týkajúcich sa daní z obratu (predložená Komisiou)

text:
                   KOMISIA EURÓPSKYCH SPOLOČENSTIEV

                                                 Brusel, 22.10.2004
                                                 KOM(2004) 692 v konečnom znení

                                         Návrh

                                ROZHODNUTIA RADY

       ktorým sa mení a dopĺňa rozhodnutie Rady 2000/746/ES, ktorým sa Francúzska
     republika splnomocňuje na uplatňovanie opatrenia, ktorým sa ustanovuje výnimka
       z článku 11 šiestej smernice Rady 77/388/EHS o zosúladení právnych predpisov
                          členských štátov týkajúcich sa daní z obratu

                                 (predložená Komisiou)

SK                                                                                SK
 ---pagebreak---                                            ODÔVODNENIE

     1.    Podľa článku 27 ods. 1 Šiestej smernice Rady zo 17. mája 1977 o zosúladení
           právnych predpisov členských štátov týkajúcich sa daní z obratu - Spoločný systém
           dane z pridanej hodnoty: jednotný základ jej stanovenia1-, Rada, konajúc
           jednomyseľne na návrh Komisie, môže splnomocniť ktorýkoľvek členský štát, aby
           zaviedol alebo predĺžil osobitné opatrenia, ktorými sa ustanoví výnimka z tejto
           smernice, s cieľom zjednodušiť postup pri vyrubovaní dane alebo zabrániť určitým
           druhom daňových únikov alebo vyhýbaniu sa daňovým povinnostiam.

     2.    Takéto splnomocnenia sa všeobecne udeľujú na časovo obmedzené obdobie, takže je
           po niekoľkých rokoch možné posúdiť, či sú osobitné opatrenia primerané a účinné.

     3.    Rozhodnutie Rady 2000/746/ES2 splnomocnilo Francúzsku republiku, odlišne od
           článku 11 časť A ods. 1 písm. a), na začlenenie hodnoty akéhokoľvek zlata, ktoré
           dodávateľ použil a príjemca poskytol, do zdaniteľného základu dodávky tovaru
           alebo poskytovania služieb v prípade, že dodávka zlata príjemcovi bola oslobodená
           v súlade s ustanoveniami smernice 98/80/ES3.

     4.    Táto výnimka umožnila Francúzsku čeliť zníženiu zdaniteľného základu pri určitých
           transakciách v sektore klenotníctva, pri ktorých poskytuje klient klenotníkovi zlato,
           ktoré získal „na investičné účely“ a ktoré je tak oslobodené od DPH s tým cieľom,
           aby klenotník dodal tovar (napr. dodal diamant vsadený do zlata) alebo poskytol
           službu (napr. roztavením zlata do prsteňa).

     5.    Listom doručeným na Generálny sekretariát Komisie 6. júla 2004 požiadala
           francúzska vláda o predĺženie rozhodnutia 2000/746/ES, ktorým sa Francúzsko
           splnomocňuje na uplatňovanie osobitného daňového opatrenia týkajúceho sa
           zdaniteľného základu určitých dodávok tovaru a služieb, ktoré zahŕňajú spracovanie
           zlata.

     6.    V súlade s článkom 27 ods. 2 šiestej smernice informovala Komisia listom z 10.
           augusta ostatné členské štáty o žiadosti Francúzska a Francúzsku republiku o tom, že
           má všetky informácie, ktoré považuje za potrebné na posúdenie žiadosti.

     7.    Komisia uznáva, že táto výnimka čelí zneužívaniu v systéme DPH. Taktiež uvádza,
           že iné dva členské štáty získali podobné výnimky. Komisia už začala s prácami
           k racionalizácii výnimiek článku 27 a tieto výnimky je možné zahrnúť do týchto
           prác. Táto žiadosť by sa mala preto schváliť a výnimka by sa mala predĺžiť až do
           nadobudnutia účinnosti smernice o racionalizácii výnimiek článku 27, ktoré
           v súčasnosti čelia týmto druhom vyhýbania sa DPH v súvislosti s oslobodením pre
           investičné zlato, avšak najviac do 31. decembra 2009.

     1
          Ú. v. ES L 145, 13.6.1977, s. 1. Smernica naposledy zmenená a doplnená smernicou 2004/7/ES (Ú. v.
          EÚ L, 30.1.2004, s. 44).
     2
          Ú. v. ES L 302, 1.12.2000, s. 61.
     3
          Ú. v. ES L 281, 17.10.1998, s. 31.

SK                                                   2                                                        SK
 ---pagebreak---                                                       Návrh

                                           ROZHODNUTIA RADY

           ktorým sa mení a dopĺňa rozhodnutie Rady 2000/746/ES, ktorým sa Francúzska
         republika splnomocňuje na uplatňovanie opatrenia, ktorým sa ustanovuje výnimka
           z článku 11 šiestej smernice Rady 77/388/EHS o zosúladení právnych predpisov
                              členských štátov týkajúcich sa daní z obratu

     RADA EURÓPSKEJ ÚNIE,

     so zreteľom na Zmluvu o založení Európskeho spoločenstva,

     so zreteľom na Šiestu smernicu Rady (77/388/EHS) zo 17. mája 1977 o zosúladení právnych
     predpisov členských štátov týkajúcich sa daní z obratu - Spoločný systém dane z pridanej
     hodnoty: jednotný základ jej stanovenia4, najmä na jej článok 27 ods. 1,

     so zreteľom na návrh Komisie5,

     keďže:

     (1)      Rozhodnutie Rady 2000/746/ES splnomocnilo Francúzsku republiku, odlišne od
              článku 11 časť A ods. 1 písm. a) smernice 77/388/EHS, na začlenenie hodnoty
              akéhokoľvek zlata, ktoré dodávateľ použil a príjemca poskytol, do zdaniteľného
              základu dodávky tovaru alebo poskytovania služieb v prípade, že dodávka zlata
              príjemcovi bola oslobodená v súlade s článkom 26b smernice 77/388/ES.

     (2)      Cieľom tejto výnimky bolo vyhnúť sa zneužívaniu oslobodenia pre investičné zlato,
              a tak zabrániť určitým druhom daňových únikov alebo obchádzaní.

     (3)      Listom doručeným na Generálny sekretariát Komisie 6. júla 2004 požiadala
              francúzska vláda o predĺženie rozhodnutia 2000/746/ES6, ktorého platnosť sa skončí
              31. decembra 2004.

     (4)      V súlade s článkom 27 ods. 2 šiestej smernice informovala Komisia listom z 10.
              augusta ostatné členské štáty o žiadosti Francúzskej republiky a oznámila Francúzskej
              republike, že má všetky informácie, ktoré považuje za potrebné na posúdenie žiadosti.

     (5)      Podľa francúzskych orgánov bola výnimka povolená rozhodnutím 2000/746/ES
              účinná pri dosahovaní uvedených cieľov.

     4
              Ú. v. ES L 145, 13.6.1977, s. 1. Smernica naposledy zmenená a doplnená smernicou 2004/7/ES (Ú. v.
              EÚ L, 30.1.2004, s. 44).
     5
              Ú. v. EÚ C […], […], s. […].
     6
              Ú. v. ES L 302, 1.12.2000, s. 61.

SK                                                       3                                                        SK
 ---pagebreak---      (6)    Výnimky podľa článku 27 smernice 77/388/EHS, ktoré čelia vyhýbaniu sa DPH
            v súvislosti s oslobodením pre investičné zlato, je možné zahrnúť do budúceho návrhu
            smernice o racionalizácii niektorých výnimiek podľa tohto článku.

     (7)    Je preto potrebné predĺžiť platnosť výnimky udelenej podľa rozhodnutia 2000/746/ES
            až do nadobudnutia účinnosti smernice o racionalizácii výnimiek podľa článku 27
            smernice 77/388/EHS, ktorý sa vzťahuje na vyhýbanie sa dani z pridanej hodnoty
            v súvislosti s oslobodením pre investičné zlato, alebo do 31. decembra 2009, podľa
            toho, ktorý prípad nastane skôr.

     (8)    Výnimka nebude mať žiaden nepriaznivý vplyv na vlastné zdroje Európskej komisie
            pochádzajúce z dane z pridanej hodnoty,

     PRIJALA TOTO ROZHODNUTIE:

                                              Článok 1

     Článok 2 smernice 2000/746/EHS sa nahrádza takto:

     „Článok 2

     Platnosť splnomocnenia udeleného podľa článku 1 sa skončí v deň nadobudnutia účinnosti
     smernice o racionalizácii výnimiek podľa článku 27 smernice 77/388/EHS, ktoré čelia
     vyhýbaniu sa dani z pridanej hodnoty v súvislosti s oslobodením pre investičné zlato, alebo
     31. decembra 2009, podľa toho, ktorý prípad nastane skôr.“

                                              Článok 2

     Toto rozhodnutie je adresované Francúzskej republike.

     V Bruseli

                                               Za Radu
                                               predseda

SK                                               4                                                 SK


Návrh rozhodnutia Európskeho parlamentu a Rady o základných usmerneniach Spoločenstva pre rozvoj transeurópskej dopravnej siete (kodifikované znenie)